text: Sacrament (2) - Parròquia de l'Assumpció de la Mare de Déu - ALBORAIA - COMUNITAT VALENCIANA
  (Referència 140)
  La campana compta amb unes inscripcions que semblen procedents de l'anterior, de la qual va ser refosa. Així, en primer lloc trobem al terç l'advocació: "# SACRAMENTO #". Al mig està aquesta inscripció, dividida per la creu: "A RECORDAR ME CONSAGRO / LAS RELIQUIAS DEL MILAGRO" / (Creu) / "# ALBORAYA AÑO DE LA VICTORIA 1939 #". En ella hi ha una primera al·lusió al Miracle dels Peixets, ocorregut segons la tradició al mes de juliol de 1348. Seguidament trobem el nom del lloc per al que va ser fosa i la inscripció commemorativa al final de la Guerra Civil (1936-1919). En ella indica el lloc per al que va ser fosa, fet vinculat a la destrucció de campanes durant la Guerra Civil (1936-1939). Durant aquesta es retiraren dels campanars centenars de bronzes, sense cap control ni inventari, fet que no va permetre recuperar-les a partir de 1939 al no indicar-ho les inscripcions. Per aquest motiu es va convertir en molt habitual el fet d'indicar el nom del poble. Finalment compta amb la marca de fàbrica, element comú entre les campanes industrials: "FUNDICION / SALVADOR MANCLUS / C. INDUSTRIA, 27 / VALENCIA".
  (00) "# SACRAMENTO #"
  (00) "A RECORDAR ME CONSAGRO / LAS RELIQUIAS DEL MILAGRO" / (Creu) / "# ALBORAYA AÑO DE LA VICTORIA 1939 #"
  (02) (anagrama de Jesús) /
  (09) (marca de fàbrica) "FUNDICION / SALVADOR MANCLUS / C. INDUSTRIA, 27 / VALENCIA"
  Repica i volteja automàticament. Toca al mig vol per als difunts.
  Fusta BARBERÍ.
  Estava instal·lada amb truja de ferro de la casa Roses i mecanitzada amb motor de vol continu.
  Es troba instal·lada en una de les finestres de la Sala de les Campanes amb truja de fusta. Compta amb motor d'impulsos per voltejar automàticament i batall lligat, que deuria ser reforçat amb cable de seguretat. La truja actual deuria ser canviada per altra de perfil tradicional local, que estiguera ben equilibrada per afavorir la conservació de la campana.
  Motor d'impulsos (03); ballesta (09)
  Aquesta campana és el resultat de la refosa d'una més antiga, feta en l'any 1939 junt a les altres campanes noves als tallers dels Hnos. Roses de Silla (València). Entorn als anys 70 o principis dels 80 es va badar i la foneria de Salvador Manclús del Grau de València la va refondre, quedant instal·lada a la Sala de les Campanes amb la truja i mecanismes de toc de l'anterior. Aquesta campana es va fondre commemorant el important culte al Santíssim Sacrament que deriva del Miracle dels Peixets. La tradició conta que en 1348 un convers va cridar al rector d'Alboraia per a que li portés el Viàtic i mentre aquest creuava el Barranc del Carraixet, una forta avinguda d'aigua el va fer caure del cavall, perdent les formes que portava al copó. Hores després uns llauradors van cridar al rector, advertint unes llums al barranc, que resultaren ser un peixos que portaven les formes a la boca.
  En l'any 1994 Industrias Manclús va canviar la truja de ferro per altra de fusta, adquirida a Barberí de Girona. Els mecanismes de toc es renovaren per un electromall i motor d'impulsos.
  El dia 6 de novembre de 2009 l'empresa 2001 Técnica y Artesanía la va baixar per iniciar els treballs de substitució de les truja (model Barberí) per altra de fusta nova.